stanford-oval/wikipedia huggingface dataset:
ז'ורז' מואנה
קורות חייו

ז'ורז' מואנה נולד ב-1849 בוורסאי במחוז איוולין, על יד פריז כאחד משלושת ילדיהם של הצייר ומעצב הבמה ז'אן-פייר מואנה (1876-1819) ושל סלסט אלכסנדרין מארי ז'ורד (Jorde) (1876-1825).
למד אדריכלות וציור ובעקבות אביו עסק גם בעיצוב במה. כמו אביו. שחיבר את הספר L'Envers du théatre:machines et décorations: (מאחורי התיאטרון:מכונות ותפאורות) (1873)
פרסם גם ז'ורז' מואנה ב-1893 ספר (Trucs et décors:Explication raisonée de tous les moyens employés pour produire les illusions théatrales (או בכותרת La Machinerie théatrale: על האביזרים, המכונות והתאורות היוצרות אשליות הבמה של התיאטרון והאופרה.
בשנים 1878–1880 נמנה מואנה עם חברי המועדון Le Hydropathe ("הנפגע ממים" כלומר המעדיפים יין) הידוע גם כ"Les Hirsutes" (כלומר,"השעירים" או "המזוקנים") מיסודו של אמיל גודו, שפרסם את המגזין באותו השם . מואנה היה "סגן יושב ראש המועדון". בהמשך סופרים ואמנים רבים מאותה חבורה בוהמית פריזאית התכנסו סביב העיתונים "La Jeune France" " L Anticlérical" ובמיוחד במועדון Le Chat Noir
בפרסומיו הספרותיים שיתף מואנה פעולה עם המאייר ארתור סאפק (Sapeck) (יליד 1854), עם הסופר לאו טקסיל ואחרים.
קורות חייו > חייו הפרטיים

ז'ורז' מואנה היה נשוי לאישה בשם קרולין ויטמן.
בחייו הבוגרים התגורר ברחוב קלוטר בפריז, קרוב לפנתאון.
מואנה נפטר ב-1908 בניי-סיר-סן.
ספרים ומאמרים

La Lanterne (הפנס)
Tous Tartuffes (כולם טרטיף)
Les fabriques de miracles -(בתי חרושת לנסים) עם לאו טקסיל
En famille - monologue1881  (במשפחה) בביצועו של קוקלן קאדה - עם איורים מאת ארתור סאפק
1883 ,1881 - Un canard, monologue dit par Coquelin Cadet (ברווז), מונולוג בביצוע קוקלן קאדה
1882 - Gobart, monologue
Entre garçons 1885 (בין בנים)
Les Amours de Dumollard - (אהבותיו של דימולאר) רומן, עם מוריס ז'וגאן
L'Héritage au guillotiné -  (ירושתו של המוצא להורג בגיליוטיה)  בשם העט ז'ול פרוואל, עם לאו טקסיל
ספרים ומאמרים > לבריות

לאופרטה "בדיג" (A la pèche) מאת ז'ורז' פרז'רול - עם אוקטאב פראדל
ליצירה "תיבת נח" L Arche de Noé מאת שארל דה סיוורי - שהוצגה במועדון "Le Chat Noir"
ספרים ומאמרים > ספרי ומאמרי עיון

Trucs et décors :Explication raisonée de tous les moyens employés pour produire les illusions théatrales 1893
או Machinerie téatrale
L exposition illustrée, au Champ de Mars. Les installations mécaniques1899
1902 Observations météorologiques, Inde française
1902 - Alexandre Dumas, voyageur ב Journal des voyages
Le Tresor fatal
Le Chemin de fer, la Ceinture de Paris1904
הערות שוליים

↑  I.Marinon
חד"ש-בל"ד

| --- | --- |
 מנהיגים:  סאלח סלים, עזמי בשארה
 אפיון:  איחוד מפלגות ערביות
 כנסות:  הכנסת הארבע עשרה
 אותיות:  ו
 שיא כוחה:  5 מנדטים
 שפל כוחה:  5 מנדטים
 נוצרה מתוך:  חד"ש, בל"ד
 התמזגה לתוך:  התפלגה לרכיביה
 
חד"ש-בל"ד הייתה רשימה מאוחדת למפלגות חד"ש ובל"ד שהתמודדה בבחירות לכנסת הארבע עשרה אשר התקיימו ב־29 במאי 1996, בהן קיבלה הרשימה יצוג של 5 מנדטים בכנסת.
במהלך כהונת הכנסת פרש מהסיעה המאוחדת נציג בל"ד עזמי בשארה ביחד עם האשם מחאמיד, שפרש גם הוא, בעקבות סכסוכים עם תנועת חד"ש, ובעקבות כך התפלגה הרשימה המאוחדת לרכיביה, חד"ש ובל"ד.
נציגי הרשימה בכנסת

האשם מחאמיד (חד"ש)
סאלח סלים (חד"ש)
תמר גוז'נסקי (חד"ש)
עזמי בשארה (בל"ד)
אחמד סעד (חד"ש)
חזית גל

חזיתות של גל אור העובר דרך עדשה
בפיזיקה, חזית גל היא אוסף של נקודות שוות מופע (פאזה) בגל. עבור גל דו ממדי חזית הגל היא קו (לדוגמה עבור גלי ים, הקו לאורך פסגת הגל), ועבור גל תלת־ממדי (כמו גל קול באוויר) חזית הגל היא משטח דו־ממדי.
דוגמאות לחזיתות גל:
עבור גל מישורי, חזית הגל היא מישור.
עבור גל כדורי, חזית הגל היא מעטפת כדורית.
עבור גל בים הפתוח, חזית הגל היא קו ישר.
עבור גל ים לאחר מעבר צר בין שני שוברי גלים, חזית הגל היא קשת (זהו ביטוי של תופעת העקיפה).
זיכרונות (שיר של קובי אוז)

| --- | --- |
 סינגל בביצוע קובי אוז
 מתוך האלבום דמעות וים
 יצא לאור:  2004
 שפה:  עברית
 אורך:  4:32
 חברת תקליטים:  הליקון
 כתיבה:  קובי אוז
 הפקה:  קובי אוז
"זיכרונות" הוא שיר שהוקלט על ידי הזמר הישראלי קובי אוז. הוא יצא לאור בשנת 2004, על ידי חברת התקליטים הליקון, כסינגל מתוך אלבום האולפן השני של הזמר, דמעות וים.
על השיר

"זיכרונות" נכתב והולחן על ידי אוז. במרכז מילותיו מספר הזמר זוגיותו, שהיוותה כמעין מחסום להתמודדות עם נפשו. על השיר הצהיר: ”גיליתי שהזוגיות שהייתה לי הייתה המחסום ששמתי לעצמי כדי להימנע מלפגוש את האדם שהכי פחדתי לפגוש, האיש הזה שהוא אני. החלטתי להסתכל ללבד בעיניים. החלטתי לא להדחיק את הפרידה הזו”. ב-7 במרץ הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-13. ב-4 באפריל עלה לשיאו במקום השביעי, שם שהה שבוע אחד. לבסוף, ב-16 במאי יצא מטבלת הדירוג לאחר שבעה שבועות צעידה רצופה.
מיקומי שיא

|   ‏‏‏  מצעדים ודירוגים (2004)> מדינה |   ‏‏‏  מצעדים ודירוגים (2004)> מצעד |   ‏‏‏  מצעדים ודירוגים (2004)> מיקום שיא |   ‏‏‏  מצעדים ודירוגים (2004)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 6 |  |
הערות שוליים

↑  דמעות וים באתר סטריאו ומונו
↑  קובי אוז, זכרונות - קובי אוז, באתר ynet, 19 בדצמבר 2004
↑  המצעד השבועי של רשת ג' מתאריך 7 במרץ 2004. פזמונט
↑  המצעד השבועי של רשת ג' מתאריך 14 במרץ 2004. פזמונט
↑  המצעד השבועי של רשת ג' מתאריך 4 באפריל 2004. פזמונט
↑  המצעד השבועי של רשת ג' מתאריך 16 במאי 2004. פזמונט
| קובי אוז |
| --- | --- | --- |
| אלבומי אולפן | שירים לעיר אפזוס מאת קובי אוז • דמעות וים • מזמורי נבוכים • מזמורים נוספים • חלום עקבותיך |  |
| סינגלים | "אם תעזבי אותי" • "למה את דואגת" • "זיכרונות" • "אלוהי" • "חמש לפנות בוקר" |  |
| ערכים קשורים | טיפקס |  |
חזית ההצלה הלאומית

ערך זה עוסק בחזית פוליטת ברומניה. אם התכוונתם לחזית פוליטית במצרים, ראו .
| --- | --- |
 מדינה:  רומניה 
 תקופת הפעילות:  22 בדצמבר 1989 – מרץ 1992 (כשנתיים)
 מטה:  בוקרשט 
 מיקום במפה הפוליטית:  מרכז-שמאל
 
פטרה רומאן, המנהיג השני של חזית ההצלה הלאומית
חזית ההצלה הלאומית (ברומנית: Frontul Salvării Naționale ובראשי תיבות FSN) היה מבנה פוליטי שהוקם ברומניה ב-22 בדצמבר 1989, אשר נועד להשיג את הנהגת רומניה מיד לאחר המהפכה הרומנית של 1989.
בין מייסדי החזית היו יון איליאסקו (המנהיג), פטרה רומאן, דומיטרו מאזילו, סילביו ברוקאן, מירצ'אה דינסקו ויון קאראמיטרו.
ב-6 בפברואר 1990 נרשמה חזית ההצלה הלאומית כמפלגה. בבחירות שנערכו ברומניה ב-20 במאי באותה שנה, זכתה חזית ההצלה הלאומית ב-66,31% מקולות הבוחרים לפרלמנט הרומני, ומנהיגה, יון איליאסקו, נבחר כנשיא רומניה ברוב של 85% מבין הבוחרים. איליאסקו הטיל את הרכבת הממשלה על פטרה רומאן, ממפלגתו. בהמשך התגלו חילוקי דעות קשים בין איליאסקו ובין רומאן. בספטמבר 1991, בעקבות המינריאדה הרביעית, הודח פטרה רומאן מתפקידו.
במרץ 1992 נבחר רומאן להיות מנהיג המפלגה. בעקבות בחירתו פרשו מהמפלגה מתנגדיו ובראשם איליאסקו, והקימו מפלגה חדשה בשם החזית הדמוקרטית להצלה לאומית (Frontul Democrat al Salvării Naționale).
| --- | --- |
בקרת זהויות :  LCCN: no91016642  NKC: ko20181013992  VIAF: 126951505   WorldCat (עם VIAF): 126951505 
ערך זה הוא קצרמרבנושא מדע המדינה. אתם מוזמנים לתרום לוויקיפדיה ו.
וולוו אוטובוסים

| --- | --- |

 נתונים כלליים
 סוג:  חברת בת
 תקופת הפעילות:  1968–הווה (כ־56 שנים)
 חברת אם:  וולוו
 חברות בנות:  Aabenraa Karrosseri  Volvo Polska  Säffle Karosseri 
 מיקום המטה:  גטבורג 
 משרד ראשי:  שוודיה גטבורג, שוודיה
 בעלות:  וולוו
 ענפי תעשייה:  תעשיית הרכב
 מוצרים עיקריים:  אוטובוסים
 הכנסות:   25.386 מיליארד קרונה (2016)‏
 רווח תפעולי:   0.911 מיליארד קרונה (2016)‏
 נשיא:  הוקאן אגנוול
 עובדים:  7,353 (2016)‏
  
 www.volvobuses.com
 
אוטובוס וולוו 7700H הייבריד בצכיה, שנת 2011.
תאגיד וולוו אוטובוסים (בשוודית: Volvo Bussar AB; באנגלית: Volvo Bus Corporation, המוצגת כ-VOLVO) היא חברה שוודית המייצרת אוטובוסים, ומתפקדת כחברת בת של וולוו. מטה וולוו אוטובוסים, יחד עם מטה וולוו עצמה, שוכן בעיר גטבורג שבשוודיה. וולוו אוטובוסים הוקמה כחטיבה עצמאית בשנת 1968.
וולוו אוטובוסים היא יצרנית האוטובוסים הגדולה בעולם, עם צי שלם של אוטובוסים כבדים להסעת נוסעים. מגוון המוצרים כולל אוטובוסים עירוניים ובין עירוניים, וכן ייצור שלדות עם שילוב מגוון שירותים מקיף.
החברה פעילה ברחבי העולם, עם ייצור באירופה, אמריקה הצפונית והדרומית, אסיה ואוסטרליה. החברה הקימה בהודו את מתקן הייצור שלה בעיר בנגלור. מתקן הייצור לשעבר היה באירוויין שבסקוטלנד (נסגר בשנת 2000).
אתרי ייצור

בורוס, שוודיה
הוסקוטה, בנגלור, הודו
קוריטיבה, ברזיל
ורוצלב, פולין
טולטיטלאן, מקסיקו
גלריה

אוטובוס וולוו שלקח חלק במבצע האוטובוסים הלבנים בשנת 1945
אוטובוס וולוו B12 ‏1940
אוטובוס וולוו B10 ‏1938
אוטובוס וולוו B512 ‏1948
אוטובוס וולוו B512 X‏ 1948
אוטובוס וולוו B617‏ 1952
אוטובוס וולוו B655‏ 1952
אוטובוס וולוו 1953
אוטובוס וולוו B638‏ 1953
אוטובוס וולוו B727‏ 1953
אוטובוס וולוו B70501‏ 1959
אוטובוס וולוו B655‏ 1963
אוטובוס וולוו 1967
אוטובוס וולוו B58‏ 1968
וולוו B10M במרכב של חברת ואן הוול הבלגית
וולוו B10MA ‏1985
וולוו אולימפאן 1996
אוטובוס וולוו B10B שנבנה בשנת 1993 עם מרכב של חברת וולטר אלכסנדר, שימש כאוטובוס להכשרת תלמידי נהיגה של חברת "First Greater Manchester"
וולוו B9TL ‏2013
וולוו B7RLE ‏2012
וולוו B8RLE ‏2013
וולוו B8RLEA ‏2015
וולוו B12BLEA ‏2009
וולוו B11R ‏2018
וולוו B8R תוצרת מרכבים 2020
ראו גם

וולוו
וולוו משאיות
וולוו ציוד בנייה
הערות שוליים

1 2 3  "Annual and Sustainability Report 2016" (PDF). Volvo. pp. 81, 95.
| --- | --- |
בקרת זהויות :  VIAF: 7233149108488768780005   WorldCat (עם VIAF): 7233149108488768780005
וולוו ÖV4

| --- | --- |

Volvo ÖV 4, שנת 1927 - על פס הייצור
 מאפיינים כלליים
 נקרא גם:  Volvo OV4 Touring
 יצרן:  וולוו
 שנות ייצור:  1927–1929
 יחידות שיוצרו:  994
 הרכבה:  שוודיה שוודיה
 מודל קודם:  אין
 מודל אחריו:  וולוו PV650
 סיווג:  סגנון "טורפדו" ("Torpedo (automobile)" (אנ'))
 רוחב:  1,030 מ"מ
 משקל:  1,170 ק"ג
 בסיס גלגלים:  2,850 מ"מ
 מפרט טכני
 מנוע:  4 צילינדרים, בטור, 1,944 סמ"ק המפיק 28 כ"ס ב-2,000 סל"ד
 הילוכים:  תמסורת ידנית - 3 מהירויות + הילוך אחורי
 מהירות מרבית:  90 קמ"ש
 מעצב:  Jan G. Smith (אנ')
וולוו ÖV4 (בשוודית: Volvo ÖV 4) היא סדרת המכוניות הראשונה בסגנון "טורפדו" ("Torpedo (automobile" (אנ')) שייצרה יצרנית מכוניות היוקרה השוודית וולוו, ואשר הושקה ב-14 באפריל 1927.
מפרט טכני ונתונים

מ-1927 עד 1929 ייצרה "וולוו" 996 מכוניות מדגם "וולוו ÖV4"
"וולוו ÖV4" בתרגום לעברית: "עגלה פתוחה - 4 צילינדרים", "Öppen Vagn 4 cylindrar"
דגמי "וולוו ÖV4" היו מכוניות בתצורת קבריולה
מערכת ההיגוי - מוקמה משמאל
שמשת חלון קדמי (אורכי) בלבד
גלגל רזרבי - מוקם מאחור
על העיצוב הטכני היה אחראי המהנדס גוסטב לרסון (ממייסדי וולוו).
סדרת "וולוו ÖV4" הוחלפה על ידי הדגם "וולוו "PV651" באפריל, שנת 1929.
תמונות

"וולוו ÖV4"
"וולוו ÖV4"
"וולוו ÖV4"
"וולוו ÖV4"
"וולוו ÖV4"
"וולוו ÖV4", שנת 1927
"וולוו ÖV4", שנת 1928
לוגו "וולוו" על חזית דגם "וולוו ÖV4"
ראו גם

וולוו
וולוו PV650
וולוו 1800 p
הערות שוליים

↑  "וולוו ÖV4" bilweb.se/nyheter/97/volvo-ov-4-var-volvos-forsta-bilmodell
↑  "וולוו ÖV4" - תמונה media.volvocars.com/global/en-gb/media/photos
↑  Volvo 1927-1977, red. Björn-Eric Lindh, Autohistorica, PR-Tryck, Sollentuna, 1977. ISSN 0345-1003
↑  "וולוו ÖV4" bilweb.se/nyheter/97/volvo-ov-4-var-volvos-forsta-bilmodell
↑  "וולוו ÖV4" - תמונה flickr.com/photos/solvsuper
וולוו SCC

| --- | --- |

Volvo SCC
 מאפיינים כלליים
 נקרא גם:  Volvo Safety Concept Car
 יצרן:  וולוו
 שנות ייצור:  2001 (מכונית קונספט)
 הרכבה:  שוודיה שוודיה
דגם "וולוו SCC"
דגם "וולוו SCC"
וולוו SCC (בשוודית: Volvo SCC, קרוי גם: Volvo Safety Concept Car) היא מכונית קונספט, בתצורת מכונית משפחתית 5 דלתות הצ'בק מתוצרת יצרנית הרכב השוודית וולוו אשר הוצגה בשנת 2001.
ממאפייני "וולוו SCC"

פתח הזכוכית האחורית נלקח מדגם וולוו 480 דגם "ES".
עיצוב הדלת האחורית נלקחה מדגם וולוו 1800 p דגם "ES".
אלמנטים עיצוביים מדגם "וולוו SCC" עוצבו בדגם וולוו C30.
ממאפייני "וולוו SCC" > מאפייני הבטיחות כוללים

אזהרת התנגשות מקדימה.
מידע המוקרן בשמשה הקדמית.
טכנולוגיה העוקבת אחר כלי רכב ב"נקודה העיוורת" ומתריעה לנהג.
מערכת אזהרה כדי להתריע בפני הנהג על הסיכון לסטות מנתיב.
בקרת שיוט השומרת על מרחק מוגדר מאחורי הרכב ומלפנים.
אורות בלמים מהבהבים במהלך בלימה חדה.
מצלמות בטיחות.
פנסים מתקדמים העוקבים אחר עיקול הדרך כשהמכונית מסתובבת.
מושב אחורי מתכוונן לגובה.
הגנה להולכי רגל.
הגה מתכוונן לגובה ולהישג יד.
פתיחה פסיבית והתנעת מנוע.
תקשורת עם הרכב באמצעות הטלפון הנייד.
דלתות קונבנציונליות קדמיות ודלתות הזזה קטנות מאחור.
ראו גם

וולוו ונוס בילו
וולוו GTZ / GTZ 3000
וולוו YCC
הערות שוליים

↑  "וולוו SCC" media.volvocars.com/global/en-gb/models/scc
↑  "וולוו SCC" media.volvocars.com/global/en-gb/media/photos
↑  מהעבר: Volvo 1800ES web.archive.org/web/20070827064531
↑  "וולוו SCC" media.volvocars.com/global/en-gb/media/pressreleases
זיכרון סמנטי

זיכרון סמנטי הוא אחד משני סוגי הזיכרון המפורש שהוא חלק מהזיכרון לטווח ארוך.
זהו זיכרון של ידע כללי ועובדות. בכלל זה הוא מייצג אובייקטים, ואת הקשר הסיבתי בין האובייקטים. בעוד הזיכרון האפיזודי מקודד רצפים של אובייקטים סמנטיים שהופיעו בעבר בזה אחר זה, עם או בלי קשר סיבתי.
מאפיינים

בזיכרון הסמנטי מאוחסנים סוגים שונים של ידע כללי, כמו: שפה, עובדות ומושגים. בנוסף, הוא מכיל את הזהות והמאפיינים של אובייקטים שונים בסביבת האדם. בהתאם לכך הוא מקושר למושג הידיעה.
הידע הסמנטי מאפשר להבין את המשמעות של הגירויים השונים המתקבלים מהחושים ולהחליט כיצד להגיב אליהם.
הזיכרון הסמנטי הוא ראשוני יותר מבחינה אבולוציונית וניתן למצוא אותו גם אצל בעלי חיים.
רכישה ושליפה של ידע סמנטי

ניתן לרכוש מידע סמנטי גם באופן לא-מודע. בדומה לזיכרון נוהלי הקידוד בזיכרון הסמנטי דורש לעיתים כמה צעדי לימוד. המידע הסמנטי נרכש לרוב מתוך היחשפויות חוזרות בסיטואציות שונות ובהקשרים שונים. לכן השליפה שלו לא כרוכה בהיזכרות בסיצואציה מסוימת והוא אינו תלוי בהקשר. 
הזיכרון הסמנטי בא לידי ביטוי במטלות המצריכות ידע קודם, מילים או מושגים.
את הידע הסמנטי ניתן להביע באופן מילולי. שליפה של ידע סמנטי יכולה להיות אוטומטית או מכוונת. היא מאופיינת במודעות נואטית לידע, שאינה כוללת את החוויה האישית המלווה אותו זאת משום שלהבדיל מהמידע שבזיכרון אירועי, המידע הסמנטי אינו בעל פן אישי משום שהוא לא כולל את ההקשר של הלמידה. עם זאת, לעיתים קשה לקבוע אם מידע כלשהו אכן נשלף באופן ה"נקי" מהקשר.
בנוסף, "אנשים רגישים מאוד" נוטים להיות יותר מפותחים בתחום זה.
הערות שוליים

↑  V. S. Ramachandran, ed. (2012) Encyclopedia of Human Behavior, 2nd ed. Academic Press.
1 2 3 4 5  יונתן גושן־גוטשטיין ודן זכאי (2006). פסיכולוגיה קוגניטיבית - כרך ב – זיכרון. רעננה: האוניברסיטה הפתוחה.
↑  Schacter, D. L. (1987). Implicit memory: History and current status. Journal of experimental psychology: learning, memory, and cognition, 13(3), 501.
הרפובליקה העממית של דונצק

הרפובליקה העממית של דונצק (ברוסית: Доне́цкая Наро́дная Респу́блика) (באוקראינית: Донецька Народна Республіка) היא רפובליקה ברוסיה שמהווה חלק מהרפובליקות של רוסיה. קודם הייתה ישות מדינית ללא הכרה שהתנתקה מאוקראינה והכריזה על עצמאותה ב-7 באפריל 2014.
היא נמצאת במחוז דונצק שבמזרח אוקראינה, בגבול עם רוסיה. הרפובליקה לא הוכרה על ידי רוב מדינות העולם למעט הפדרציה הרוסית, סוריה וצפון קוריאה והרפובליקות המוכרות חלקית אבחזיה, דרום אוסטיה והרפובליקה העממית של לוהנסק, שאף היא סופחה כמחוז לרוסיה.
הרפובליקה העממית של דונצק זוכה לגיבוי צבאי והומניטרי מרוסיה אשר גם מכירה בה, בעוד אוקראינה רואה בהנהגתה של דונצק ארגון טרור, לצד הרפובליקה העממית של לוהנסק השכנה. במאי 2014, בראשית מלחמת האזרחים באוקראינה, התאחדו הרפובליקה העממית של דונצק והרפובליקה העממית של לוהנסק ויצרו קונפדרציה לכאורה בשם המדינה הפדרלית של נובורוסיה, אך הקונפדרציה התפרקה כשנה לאחר מכן.
אוקראינה רואה בשטח הרפובליקה העממית של דונצק, כמו גם בשטחי מחוז לוהנסק וחצי האי קרים, "שטחים כבושים באופן זמני". על פי נתוני המינהל הממלכתי לסטטיסטיקה של הרפובליקה העממית של דונצק חיים בשטחה 2,318,721 איש. בפברואר 2022 הכירה רוסיה ברפובליקה כמדינה עצמאית. בסוף ספטמבר 2022 תמה עצמאותה של הרפובליקה בעקבות סיפוחה לרוסיה.
גאוגרפיה

מחוז דונצק, שבתחומו נמצאת הרפובליקה העממית של דונצק, גובל מדרום מערב במחוז דניפרופטרובסק ובמחוז זפוריז'יה, מצפון מערב – במחוז חרקוב, מצפון מזרח – במחוז לוהנסק שבאוקראינה, ומדרום מזרח – במחוז רוסטוב שברוסיה. בדרום גובלת הרפובליקה בים אזוב. חלק ממחוז דונצק, לדוגמה, העיר מריופול, אינו נשלט על ידי הרפובליקה, אלא על ידי ממשלת אוקראינה.
האקלים יבשתי עם חורף רך וקצר וקיץ חם. הטמפרטורה הממוצעת בינואר היא −4 °C, ביולי +21 °C. הטמפרטורה הקרה ביותר שנמדדה הייתה −36 °C, הגבוהה ביותר: +42 °C. כמות המשקעים הממוצעת לשנה מגיעה ל-380—550 מ"מ.
פוליטיקה וממשל

ראש הרשות המבצעת הוא ראש הרפובליקה שנבחר לתקופת כהונה בת 4 שנים ואינו יכול לכהן יותר משתי קדנציות רצופות. ראש הרפובליקה הוא גם ראש הממשלה. בשנים 2014–2018 שימש בתפקיד זה אלכסנדר זכרצ'נקו.
הגוף המחוקק הוא המועצה העממית. חברי המועצה נבחרים לתקופת כהונה בת 5 שנים במועצה בת מאה חברים. בעבר, בעת הכרזת העצמאות, מפלגת השלטון הייתה המפלגה הקומוניסטית של רפובליקת דונצק, אך בנובמבר 2014 המפלגה הוצאה אל מחוץ לחוק ונאסר עליה להתמודד בבחירות. בעקבות זאת, התפקדו חברי המפלגה הקומוניסטית לתנועת "רפובליקת דונצק", אולם במאי 2016 הם אולצו להתפטר משורות התנועה. למעט המפלגה הקומוניסטית לשעבר, ישנן 2 תנועות נוספות, "רפובליקת דונצק" בראשות אלכסנדר זכרצ'נקו ותנועת "דונבאס החופשית" בראשות פאבל גובארב. בנוסף פועלות תנועות אחרות שלא הצליחו להיבחר למועצה העממית, כמו תנועת "ברית כוחות השמאל של דונבאס" שהצליחה להידחק למועצה העממית ולקבל מנדט אחד.
גוף השיפוט הבכיר הוא בית המשפט העליון של הרפובליקה העממית של דונצק.
פוליטיקה וממשל > ראשי הרפובליקה

| № | שם | דיוקן | תחילת כהונה | סיום כהונה | מפלגה |
| --- | --- | --- | --- | --- | --- |
| 1 | אלכסנדר זכרצ'נקו |  | 4 בנובמבר 2014 | 31 באוגוסט 2018 | רפובליקת דונצק |
| 2 | דמיטרי טראפזניקוב |  | 31 באוגוסט 2018 | 12 בנובמבר 2018 | רפובליקת דונצק |
| 3 | דניס פושילין |  | 12 בנובמבר 2018 | מכהן | מאז 2022, מעמדו הוא כשל מושל והוא חבר במפלגת רוסיה המאוחדת |
פוליטיקה וממשל > סמל ודגל

דגל הרפובליקה הוא דגל ביחס אורך/גובה של 2:3 המורכב משלושה פסים אופקיים, שחור למעלה, כחול במרכז ואדום למטה. במרכז הדגל מופיע סמל הרפובליקה: נשר דו-ראשי כסוף שבחזהו מגן שחור ובו המלאך מיכאל אוחז חרב ומגן. בחלקו העליון של הדגל נכתב "ДОНЕЦКАЯ НАРОДНАЯ" ובתחתיתו "РЕСПУБЛИКА" שמשמעותן "הרפובליקה העממית של דונצק". הצבע השחור בדגל מסמל את הקרקע הפורייה של מאלורוסיה (רוסיה הקטנה) והפחם המהווה מאפיין של אזור דונבאס; הצבע הכחול בדגל מסמל את רוח העם והמים של ים אזוב; הצבע האדום מסמל את הדם שהותז במאבק לעצמאות דונצק.
ספורט

ליגת הכדורגל הבכירה במדינה היא הפרמייר-ליגה של הרפובליקה העממית של דונצק (Премьер-лига ДНР) ומהווה את אליפות המדינה בכדורגל. קבוצת הכדורגל "גווארדייץ" מהעיר דונצק ויריבתה העירונית פובדה דונצק זכו במירב תוארי האליפות (2 כל אחת).
| מועדון | זכיות |
| --- | --- |
פובדה דונצק: 2016, 2017
גווארדייץ דונצק: 2018, 2019
צבא וביטחון

ב-10 באפריל 2014 יושב ראש הממשלה הזמנית דניס פושילין הכריז על הקמת "צבא עממי", הכוחות המזוינים של הרפובליקה העממית של דונצק (Вооружённые Силы Донецкой Народной Республики). למפקד הראשון מונה איגור חקימזיאנוב. ב-26 באפריל מונה מפקד חדש, איגור סטרלקוב. השלטונות הצהירו מספר פעמים כי הצבא מקבל חימוש מרוסיה וכי בשורותיו נמצאים מתנדבים רוסיים, אף שרוסיה הכחישה מכל וכל את הכרזות השלטון העצמי בדונצק. הכוחות המיוחדים של הרפובליקה הם המשמר הרפובליקני, הכפוף לראש הרפובליקה בלבד ומטרתו לבצע פעולות חשאיות מעבר לקווי האויב.
גוף ביטחון הפנים הוא המשרד לביטחון המדינה של הרפובליקה העממית של דונצק. גוף זה עוסק בביטחון ובמודיעין פנים ומהווה סוכנות אכיפת חוק, האחראית לסיכול ריגול ולמלחמה בטרור, למאבק בפשע המאורגן ולהגנת הגבולות. לצידו פועל משרד הפנים, המנהל את כוחות המשטרה ברפובליקה.
חלוקה מינהלית

נתונים נכונים ל-1 במרץ 2015:
| סמל | דגל | מחוז או עיר מחוזית | שטח בקמ"ר | אוכלוסייה (נכון ל-1 בינואר 2002) | אוכלוסייה  (נכון ל-1 בינואר 2014) | אוכלוסיית העיר (נכון ל-1 בינואר 2014) | אוכלוסיית העיר (נכון ל-1 בינואר 2014) באחוזים | צפיפות (נכון ל-1 בינואר 2014), איש לקמ"ר |
| --- | --- | --- | --- | --- | --- | --- | --- | --- |
|  |  | דונצק | 570.7 | 1,024,678 | 965,828 | 964,262 | 99.8% | 1692 |
|  |  | גורלובקה | 418.5 | 312,113 | 274,555 | 272,602 | 99.3% | 656 |
|  |  | דבאלצבה | 15.6 | 30,806 | 25,525 | 25,525 | 100.0% | 1638 |
|  |  | דוקוצ'איבסקה | 119,0 | 25,024 | 24,425 | 23,641 | 96.8% | 205 |
|  |  | ינקייבו | 425.2 | 162,778 | 127,669 | 124,441 | 97.5% | 300 |
|  |  | ז'דאנוב | 2.0 | 14,375 | 13,142 | 13,047 | 99.3% | 6506 |
|  |  | קירוב | 7.3 | 31,041 | 28,155 | 28,155 | 100.0% | 3883 |
|  |  | מקייבקה | 425.7 | 431023 | 389879 | 388836 | 99.7% | 916 |
|  |  | סנז'ני | 188.8 | 83,046 | 69,979 | 69,232 | 98.9% | 371 |
|  |  | טורזה | 104.8 | 96,026 | 80,048 | 80,048 | 100% | 764 |
|  |  | חרציז | 206.9 | 113,685 | 103,226 | 102,314 | 99.1% | 499 |
|  |  | שחטרסק | 51.0 | 72,711 | 60,318 | 58,497 | 97.1% | 1183 |
|  |  | יאסינובאטה | 19.2 | 36,903 | 35,701 | 35,701 | 100.0% | 1860 |
|  |  | אמבורסייבסקה | 1443.8 | 54,939 | 45,039 | 23,691 | 52.6% | 31 |
|  |  | מחוז בחמוט | 168.8 | 1,390 | 1,117 | 0 | 0.0% | 7 |
|  |  | מחוז וולנובאחה | 128.7 | 6,844 | 6,380 | 4,635 | 72.6% | 50 |
|  |  | מחוז מאריינסקי | 103.0 | 11,787 | 11,505 | 9,624 | 83,7 % | 112 |
|  |  | מחוז נובואזוב | 771.1 | 31,381 | 28,799 | 14,421 | 50.1% | 37 |
|  |  | מחוז סטארובשבסק | 1262.2 | 55,952 | 50,336 | 27,162 | 54.0% | 40 |
|  |  | מחוז טלמנוב | 853.7 | 17,902 | 14,794 | 4,472 | 30.2% | 17 |
|  |  | מחוז שחטרסקי | 1142.4 | 24,262 | 19,483 | 0 | 0.0% | 17 |
|  |  | מחוז יאסינובאטה | 110.7 | 4,999 | 4,573 | 0 | 0.0% | 41 |
|  |  | כל שטחי הרפובליקה העממית של דונצק | 8538.9 | 2,643,565 | 2,380,386 | 2,270,216 | 95.4% | 279 |
|  |  | לרבות ערים מחוזיות | 2554.5 | 2,434,109 | 2,198,360 | 2,186,211 | 99.4% | 861 |
|  |  | לרבות מחוזות | 5984.4 | 209,456 | 182,026 | 84,005 | 46.2% | 30 |
הרפובליקה של דונצק מחולקת לארבעה מחוזות ו-14 ערים בעלות מעמד רפובליקני.
אוכלוסייה

על פי נתוני המנהל הראשי לסטטיסטיקה, נכון ל-1 במאי 2016 בשטחי הרפובליקה התגוררו 2,318,721 איש (2,327,734 איש, לרבות תושבים זמניים ומתנדבים).
אוכלוסיית המחוזות והערים (נכון ל-1 במאי 2016)
| עיר/מחוז | אוכלוסייה  תושבים זמניים | תושבי קבע   |
| --- | --- | --- |
| דונצק | 957,984 | 949,273 |
| הורליבקה | 268,687 | 266,512 |
| דבאלצבו | 25,880 | 26,453 |
| דוקוצ'אייבסק | 24,050 | 23,833 |
| ינקייבו | 123,603 | 124,921 |
| ז'דאנובקה | 12,887 | 12,481 |
| קירובסקוה | 27,674 | 27,795 |
| מקייבקה | 381,584 | 380,063 |
| סנז'נויה | 68,137 | 68,610 |
| טורז | 77,488 | 77,941 |
| חרציזסק | 100960 | 100,636 |
| שחטרסק | 58,830 | 59,947 |
| יאסינובאטיה | 45,088 | 44,474 |
| מחוז אמברוסייב | 43,779 | 43,690 |
| מחוז נובואזוב | 28,638 | 28,702 |
| מחוז סטארובשבסק | 49,032 | 48,994 |
| מחוז טלמאנובסק | 14,485 | 14,740 |
| מחוז שחטרסקי | 18,948 | 19,656 |
| סך הכל | 2,327,734 | 2,318,721 |
אוכלוסייה > שפות

השפות הרשמיות ברפובליקה הן רוסית ואוקראיניתאף על פי שבפועל האוקראינית לא מדוברת או נלמדת במוסדות החינוכיים ובמוסדות הציבוריים.
כלכלה, תשתיות ותחבורה

הכלכלה נשענת במידה רבה על התעשייה (בתחום המתכות, הפחם ובניית המכונות). הרפובליקה העממית של דונצק מחזיקה ב-45% מנכסיו הכלכליים של מחוז דונצק. עקב מלחמת האזרחים באוקראינה, 70% מהחברות והעסקים באזור חדלו מלפעול ומרבית תשתית התחבורה ניזוקה, בעיקר מסילות הברזל וקווי החשמל.
המערכת הפיננסית חדלה מלפעול אף שזו נסמכה הן על המטבע הרוסי והן על המטבע האוקראיני. באוקטובר 2014 נחנך הבנק הלאומי של הרפובליקה העממית של דונצק כסמכות מוניטרית עליונה.
בפברואר 2015 חברת נפטוגז האוקראינית חדלה לספק גז למחוז ובמקומה דאגו משרד האנרגיה של רוסיה וחברת גזפרום לספק גז לאזור דונצק ולוהנסק.
תשתית הרכבות ומסילות הברזל ניזוקה מאוד בשנים 2014–2015 (שנות מלחמת האזרחים באוקראינה) ותנועת הרכבות במחוזות דונצק ולוהנסק הופסקה לגמרי. מדצמבר 2014 חברת הרכבות האוקראינית הפסיקה את תנועת רכבות הנוסעים במזרח אוקראינה. במרץ 2015 חודשה תנועת רכבות בין דונצק ללוהנסק ובין הערים במחוזות אלו. בנוסף לכך, קיימים גם קווי אוטובוס לרוסיה.
בין דונצק לאוקראינה פועלים 4 מעברי גבול שונים.
וילהלם השביעי, רוזן הסן-קאסל

וילהלם השביעי (21 ביוני 1651 קאסל - 21 בנובמבר 1670 פריז) היה הרוזן של הסן-קאסל בין 1663 ל-1670.
חייו

וילהלם השביעי נולד ב-21 ביוני 1651 בקאסל. אביו היה וילהלם השישי, רוזן הסן-קאסל (1629–1663) ואמו הייתה הדוויג סופיה מברנדנבורג (1623–1683). לאחר מותו של אביו עלה וילהלם לשלטון, אך מכיוון שהיה קטין, הייתה אמו עוצרת הרוזנות ומשלה בשמו.
וילהלם התארס עם בת דודו מריה אמליה מקורלנד (בתו של יאקוב מקורלנד), ולאחר האירוסין יצא לטיול הגדול, וביקר בהולנד, אנגליה, וצרפת. בפריז חלה וילהלם וקדח מחום. הרופאים ניסו לרפאותו על ידי חומרים משלשלים והקזות דם, אך כתוצאה מהטיפול מת וילהלם ב-21 בנובמבר 1670, והוא בן 19 בלבד. לאחר מותו של וילהלם, עלה לשלטון אחיו קרל, רוזן הסן-קאסל.
זיו לוי

| --- | --- |
אין תמונה חופשית
 לידה:  28 בינואר 1965 (בן 59) ירושלים, ישראל 
 מדינה:  ישראל 
 השתייכות:   צבא הגנה לישראל
 תקופת הפעילות:  1983–2012 (כ־29 שנים)
 דרגה:   תת-אלוף
 תפקידים בשירות
  מפקד טייסת 105   מפקד בסיס רמון   מפקד בסיס חצרים
 
זיו לוי (נולד ב-28 בינואר 1965) הוא קצין צה"ל במילואים בדרגת תת-אלוף, כיהן כמפקד בסיס חצרים ומפקד בסיס רמון בחיל האוויר הישראלי.